description: Малките и средните предприятия стават по-конкурентни, но голямата разлика между севера и юга остава, показва класацията "Гепард"

title: Видимо възстановяване

maintext:
Тук ще намирате анализи и класации по индустрии, а през търсачката КАПИ - индивидуална финансова информация за фирми, както и агрегирани данни по икономическите сектори и региони.
За да имате достъп до всичко на capital.bg, включително до бизнес зоната, изберете абонаментен план Капитал PRO.


description: Нефинансовите активи поскъпват за първи път от 2013 г., показва глобално изследване на Credit Suisse

title: Благосъстоянието на българите се върна на ниво 2010 г.

maintext:
България е в долната половина на средно богатите държави заедно с Румъния и Турция, се казва в изследването на Credit Suisse.
© ARND WIEGMANN
Общата сума на всички местни активи се оценяват на 87 млрд. долара, което е с 2 млрд. долара по-малко от миналата година.
Благосъстоянието на българите, измерено в американски долари, се понижи за трета година поред и се върна на ниво 2010 г. Това показва глобално изследване за богатството на държавите, изготвено от швейцарската финансова група Credit Suisse. Според него общата сума на всички местни активи е 87 млрд. долара (около 160 млрд. лв., тоест 180% от прогнозируемия БВП за годината). Това е с 2 млрд. долара по-малко в сравнение с година по-рано.Впечатление прави повишението на нефинансовите активи в страната за първи път от три години насам, което може да се дължи на повишаването на стойността на жилищата. За първи път от 2008 г. се отбелязва и повишаване на дълговете. След временно нарастване на средните дългове на човек от населението до рекордните 4100 долара през 2009 г. след това размерът им се понижава и поддържа ниво под 2800 долара и се задържа такова в продължение на шест години. Първото чувствително повишение на този показател е от тази година, като към средата на 2016 г. средната задлъжнялост на човек от населението нараства с 14% на годишна база до около 3100 долара.Една от основните причини за свиването на благосъстоянието след 2013 г. са валутните разлики. Докато българският лев е с фиксиран курс към еврото, това дава отражение при неговото поевтиняване. Точно към края на 2013 г. американският долар достигна едно от най-ниските си нива спрямо единната валута за последните няколко години и се разменяше срещу малко над 70 евроцента. След това обаче станахме свидетели на трайно поскъпване на американската валута, която повиши цената си с над 30% спрямо тогавашното дъно и в момента се търгува срещу 95 евроцента. С понижаването на цената на еврото на международните пазари и общото богатство в България се връща постепенно на нивата от 2010 г.Валутните разлики обаче още по-силно влияят на държави, които не са обвързани с фиксиран курс към еврото. Що се отнася например до страната, с която България най-често се сравнява – северната ни съседка Румъния, при нея разликите в благосъстоянието през последния 10-годишен период са фрапиращи. През 2007 г. общата сума на румънското богатство е възлизала на 377 млрд. долара, а на човек от населението – 22 600 долара, тоест с 22% по-добро от българските средни показатели. Към средата на 2016 г. общото румънско богатство вече се изчислява на 229 млрд. долара, а на човек от населението (без да има значителни изменения в неговия брой) – 13 815 долара, което представлява близо 40% понижение на богатството на румънските граждани, измерено в американски долари. Освен това то е със 7% по-малко, отколкото е благосъстоянието на средния българин в момента, сочат данните. Причината отново е във валутните разлики, като към края на 2007 г. един долар струва около 2.5 румънски леи, а в средата на 2016 г. цената му вече е нараснала на малко над 4 леи, което представлява поскъпване от повече от 60% за целия 10-годишен период.Данните още сочат, че като дял от общото богатство на всички европейски държави България запазва еднакво ниво през последните 10 години. То се колебае между 0.12% и 0.14% от цялото европейско богатство, като е най-високо в края на 2007 г. Тогава общата сума на богатството на Европа е 69 165 млрд. долара, докато към края на първата половина на 2016 г. сумата е нараснала на 73 305 млрд. долара, показват изчисленията на Credit Suisse.

fasttext_language: bg


description: Водещите американски компании държат 1.2 трлн. долара зад граница

title: Политиката на Тръмп може да върне технологичния капитал в САЩ

maintext:
Изпълнителният директор на Apple Тим Кук първи разбра, че зад граница вече не е толкова удобно
© Beck Diefenbach
Въпреки че
новата политика на САЩ би се отразила на компаниите от всички сектори, тя е най-вече насочена към технологичните групи, които се възползваха от ниските данъчни ставки в страни като Ирландия. В момента всички щатски компании, изключвайки тези от финансовия сектор, държат зад граница над 1.2 трлн. долара в брой. Данните са към края на 2015 г. според рейтинговата агенция Moody's. Най-много пари се държат от Apple, Microsoft, Cisco, Google и Oracle. Колоната се води от Apple с 200 млрд. долара, съхранявани предимно в Ирландия, а Европейската комисия ще съди компанията заради неплащане на данъци.
Атаката на Брюксел се очакваше да забърза процеса по връщане на капитали в САЩ, но Apple вероятно ще изчака още малко, докато предложенията на Тръмп бъдат приети.
Европа става все по-негостоприемна за американските компании според експертите. След като Аpple беше атакувана, според някои анализатори САЩ върнаха "услугата" чрез атака върху Deutsche Bank и корпоративните отношения между САЩ и Европа не изглеждат в най-доброто си състояние. Данъчни анализатори пък коментират, че администрацията на Тръмп може да си постави за цел да промени отношението на Европейската комисия към американските компании. Американската конституция
дава
възможност САЩ
да поискат репарации от чужди страни, в случай че американски компании са дискриминирани. Тази част от конституцията никога не е била ползвана досега.
Според отделен доклад на Capital Economics не става дума за 1.2 трлн. долара, а за 2.5 трлн. По информация на компанията Microsoft и General Electrirc държат по 100 млрд. долара зад граница и предложенията на Тръмп биха били привлекателни за фирмите. Освен тях IBM имат 65 млрд. долара зад океана, а Pfizer - близо 80 млрд. Възможността да се върне целият капитал в САЩ е минимална, но това да стане дори и с половината, би имало голям
ефект за икономиката на страната. Много от компаниите обаче ще предпочетат да държат сериозни суми зад граница, които да използват по-лесно за купуването на чуждестранни компании.
Президентството на Доналд Тръмп може да се окаже правилното време за дългоочаквана промяна във фискалната политика на компаниите от технологичния сектор, пише Financial Times. В момента американски компании държат над 1.2 трлн. долара зад граница. По време на двата мандата на Барак Обама също имаше такова желание, но то така и не се изпълни, макар най-голямата компания - Apple, да обяви, че планира да започне да връща средствата си в САЩ. Освен тях другите големи играчи в сектора, които държат парите си в задокеански сметки, са Microsoft и Google. Тръмп предвижда сериозно орязване на корпоративния данък, което би могло да се окаже решаващо за връщане на капиталите в страната.Планът му е за върнатите капитали от чужбина да се плаща данък 10% от сегашните 35%. Той е част от по-мащабната програма на Тръмп, според която ще бъде намален корпоративният данък от 35% на 15%. Толкова е и данъкът при връщане на капитал в страната.


title: Съвършенството на работното място e заразно

maintext:
[Shutterstock]
Сергей Нетесин, преподавател по технологии и управление на операции в INSEAD
Отношение към най-добре представящите се
Благодарение на "страничните ефекти" мениджърите могат да променят начина, по който възнаграждават "отличниците". Например заплащането може да бъде изменено, за да отразява по-добре и приноса на суперзвездите към подобрената производителност на колегите им.
Big Data (големи масиви данни) ни помагат да разберем по-добре какво движи продажбите в дигитална среда. Традиционният сектор на услугите обаче си остава черна кутия. При физическите продажби, например в магазин за дрехи или ресторант, има още по-неуловими елементи спрямо сайтовете за електронна търговия или мобилните приложения - може би най-важният сред тях са изключително нюансираните и значими взаимодействия между клиенти и служители. Отнасянето на клиентските покупки към действия, предприети от отделен служител, обаче е двусмислено, ако не бъдат взети предвид как допълнителни тънкости, като взаимодействията и влиянията между самите служители могат да повлияят върху резултатите.За да разрешим неяснотите около това как уменията в сектора на услугите водят до продажби, съвместно с моя съавтор Том Tан (от Southern Methodist University) проведохме проучване, довело до работния доклад "Ще полетите ли, ако работите със Супермен? Емпирично проучване на въздействието на колегите върху представянето на работното място". Нашите открития дават два смислени извода: С алгоритмична помощ е възможно да се определи количествено вродената способност на отделен служител, както и неговите или нейните умения да продава. Но още по-важното – не е задължително индивидуалните статистики за служителите да ви покажат много подробно какво ще се случи. Критичният фактор е представянето на целия екип, което често може да бъде по-силно или пък по-слабо от отделните елементи.Събрахме данни за продажбите в три ресторанта (всичките са част от една и съща верига) в предградията на Бостън от януари 2011 до юни 2012 г., включително подробна информация за всеки клиент и от кого е обслужван. Наборът ни от данни обхваща 226 350 ястия в трите заведения през 18-месечния период на наблюдение.Изборът ни да проучим заведения за хранене е съвсем умишлен. Ресторантьорската индустрия, в която работят над 14 милиона души в САЩ (повечето от тях сервитьори), има най-ниската производителност на труда в целия сектор на услугите, както и едно от най-високите нива на текучество на персонал. Ясно е, че мениджърите на ресторанти могат значително да подобрят начините, по които общуват и организират служителите си.Ресторантите също така са идеални за изучаване на ефектите от връзките между служителите, тъй като сервитьорите се различават значително по своите способности, могат да повлияят на разходите на клиентите чрез кръстосани и допълнителни продажби и работят заедно със свои колеги в една и съща смяна - за разлика от универсалните магазини например, където продавачите в различни отдели до голяма степен са независими един от друг.След като установихме базово ниво на умения за всеки сервитьор, открихме, че представянето им в дадена смяна ще се повиши или ще се понижи в зависимост от това кой е работил с тях. Нискоквалифицираните служители се представят по-добре, когато общото ниво на умения на екипа е по-високо. Важно е да се отбележи, че качеството на другите сервитьори пада, когато една смяна е пълна с твърде много "суперзвезди".Отчетените данни не ни показват защо това се случва. Но можем да предположим, че когато по-малко квалифицираните сервитьори наблюдават по-умелия си колега, в тях се отключва състезателен дух и те имат модел за подражание. Има и момент на безпокойство, когато даден служител не покрива общия висок стандарт и това го кара да подобри представянето си. В същото време, ако стандартите са неоправдано високи, смущението и негативните самосравнения може да го накарат да спре да се опитва, което води до спад в производителността.Един от изводите от тези данни е, че "страничните ефекти" от връзките между служителите са зависими от близостта между тях. Когато нискоквалифицираните сервитьори са разположени в близост до "отличниците", представянето им се подобрява.Като се има предвид, че обикновено маржът на печалбата за ресторанти като тези в проучването е едва 3-9%, мениджърите ще искат да знаят дали "страничните ефекти" могат да доведат до по-добра печалба.Проучването ни наистина показва, че мениджърите могат да се възползват от тези ефекти и да увеличат общите продажби, без да инвестират в наемане на нови хора или обучение. Излишно е да казваме, че в един идеален свят всички сервитьори ще бъдат много добри. Но тъй като знаем, че има недостиг на "отличници" в тази индустрия, въпросът пред мениджърите е как най-добре да ги използват - дали да ги групират през най-натоварените смени, или да ги използват по-широко. Заключението ни е, че разнородните екипи - състоящи се от двата вида служители, генерират по-големи продажби, отколкото тези с по-тесен обхват от способности. Следователно мениджърите трябва така да проектират своите екипи, че колективното им ниво на умения да не е никога твърде високо или твърде ниско. Смесването на суперзвездите с по-слабите служители носи особено голям тласък в продажбите на по-малките екипи. В същото време включването на по-неквалифицираните в по-голям екип също е добра идея, защото размива депресивният им ефект върху продажбите.Считаме, че ако проучените от нас ресторанти бяха оптимизирали нивата на умения във всички смени, щяха да се радват на 2 до 3% по-високи продажби - което в този сектор може да означава разликата между успеха и провала.* Статията е предоставена от INSEAD Knowledge . Copyright INSEAD 2016.


description: Вицепрезидентът по продуктовата стратегия на японския производител на автомобили Infiniti пред "Капитал"

title: Франсоа Банкон: Младите предприемачи вече искат първата им кола да е премиум

maintext:
Франсоа Банкон е вицепрезидент по продуктовата стратегия на японския производител на автомобили Infiniti от 1 април 2014 г. Тогава той пое отговорността за развитието на продуктовото портфолио. Целта му беше да увеличи портфолиото с 60% и да увеличи избора на двигатели двойно за пет години. Банкон има над 35 години опит в автомобилната индустрия, като започва в Renault през 1978 г., а до 2014 г. е работил за планирането и реализирането на продуктите на Nissan.
Работим върху следващото поколение хибриди.
- Ние не сме толкова сериозни в целите си (смее се). Да, вярно е, че вече две години заемам тази позиция, но аз работех за Infiniti преди това и познавам компанията много добре. Мисля, че успяхме да направим две много важни неща – разбрахме и уточнихме какво означава Infiniti – кои сме ние, какво искаме да направим. За да го постигнем, избрахме три приоритета – да подобрим удоволствието от шофирането, което включва подобряването на цялостното изживяване от управлението на автомобила, разбира се, дизайнът, който трябва да привлича и вече се вижда във всички наши модели, и третата стъпка е бранд активността и развитието на мрежата от представителства. Вече знаем какво е Infiniti и какви са нашите продукти, защото преди това имаше доста объркване. Нещо повече - нямаме претенции да променим всичко. Наясно сме какви са нашите клиенти и към кого сме насочени - хората, които са предприемачески настроени. Най-общо казано - не сме нещо за всички, а сме всичко за някого.- Мисля, че днес най-отличителното е, че играем малко по-различна игра. Ние развихме много нашия дизайн и сега сме много по-емоционални като визия. Освен това сме автомобил за шофиране, не за нещо друго. Но, най-общо казано, идеята не е да бъдем различни, а да бъдем постоянни. Когато си постоянен,започваш да печелиш нещо съвсем различно. Не става въпрос за конкретната кола, защото тя ще се промени във времето. Конкуренцията също прави много добри автомобили и нямаме правото да кажем, че сме по-добри във всичко. Ние развиваме дизайна като основна отличителна черта, имаме много забележително развитие в технологично отношение с новия VCT двигател (първият в света двигател с променлива компресия - бел. ред.) и ще развиваме много интелигентните системи за управление. Ако сме постоянни, това ще ни направи различими.- Не бих казал, че е най-важното нещо, но е важно, защото, когато отивате да си купите автомобил, това влияе върху решението. Но има и друго нещо. Няма да има ефект, ако предлагаме много добър пакет от екстри и разни глезотии, но не и най-важните, фундаменталните неща за един автомобил. Трябва да сме сигурни, че всичко това се движи в една посока. Да, дизайнът е важен, независимо дали се харесва. Не се стремим да сме сладки и симпатични, а искаме зад дизайна да стои съответният автомобил. Важно е зад опаковката да имате достатъчно основателни характеристики. Дизайнът на всяко Infiniti трябва да води до съответното представяне на пътя. Това е една от причините да подпишем договор с "Рено" от Формула 1. Ние сме партньори в развитието на хибридна система за отбора във Формула 1, защото това е същината на нашия бизнес.- Партньорството беше добро, но това беше спонсорство. А спонсорството е една лепенка. Ние плащахме за нея. Това, което искам, е съдържание. Когато Renault реши да влезе директно във Формула 1, получихме тази възможност и сега сме в алианс. Мисля, че се справяме добре, даже много добре. Да, тази година е преходна, колата е на старата платформа, но можете да сте сигурни, че резултатите ни ще се подобряват.- Десетте процента от глобалния пазар на луксозни автомобили са дългосрочна цел. Ако успеем да задоволим тази категория хора, както ги нарекох, предприемачески ориентирани, модерни, мислещи прогресивно, вярвайте ми, че ще спечелим повече от 10%. Доскоро пазарът на премиум автомобили беше ориентиран към по-възрастните хора. Ако сте на 25 години, имате приятелка, някаква работа – тогава си купувате първата кола на втора ръка. След това започвате да печелите малко повече и си купувате нова кола от среден клас. А след това, когато сте на 40 - 45 години, децата вече са поотраснали, купувате премиум автомобил. Но това правило вече не важи. С Q30 имаме много клиенти, за които това е първият автомобил. Те веднага скачат директно в този клас. Те не искат вече обикновена кола, това не ги интересува. Някои от тях дори нямат голяма нужда от кола и затова, когато купуват, искат правилната кола. Избират внимателно и си купуват премиум автомобил, разбира се, от най-ниското ниво. Ако качим тези хора на нашите коли, вярвайте ми, че ще имаме повече от 10%. Но не сме единствените, които се стремим да постигнем това.- Не, малките коли не са световна посока. Ние разполагаме с автомобили от С сегмента като Q30, но и големи като QX70. Ако искате да привлечете новото поколение купувачи на премиум автомобили, трябва да започнете от основата. Трябва да предложите по-достъпна кола. Затова малко смалихме размерите, за да качим тези хора на борда, а след това да се движим заедно в една посока. Но като цяло не може да се каже, че колите стават по-малки.- Когато имате всичко, можете да си купите и една малка къща на брега. Когато имате всичко, вероятно трябва да стигнете и до градската кола. Но това не е моят приоритет, не е бизнесът, който търсим. Ако си Mercedes-Benz, можеш да си го позволиш. Те имат 36 модела в портфолиото си, но могат да си го позволят, защото основният им бизнес е стабилен. Ние трябва първо да стабилизираме компанията си.- Европа винаги е кошмар заради огромното разнообразие от държави, различните култури, различните езици и особености. Ужасно е. Трябва да сме много селективни, трябва да поддържаме активността си, но по много избирателен начин. Q30 и QX30 са добър пример за отношението ни към тези пазари, трябва да разширим линията с още модели, които са по-приятелски за Европа. Не точно със специфичен дизайн за Европа, но глобална европейска визия, което преди не се случваше. Преди имахме кола с шестцилиндров двигател и дизайн, които не бяха европейски ориентирани, но тогава това не ни интересуваше. Сега вече имаме нови двигатели, а VCT е фантастичен двигател за Европа заради ефективността му.- Важно е и трябва да припомним, че ние бяхме първият производител на премиум автомобили, който преди осем години използва хибридна система. Не сме се променили и не сме сменяли отношението си към тези технологии. Така че ние имаме хибрид от много отдавна, даже преди Lexus. Да, може да не сме го комуникирали толкова автивно, но вярваме в тези технологии.- Работим върху следващото поколение хибриди. Това е т.нар. Performance Hybrid. Най-важното е да се разбере, че не използваме хибрида за икономия на гориво, а като източник на още мощност. Това е нашата философия от самото начало. Работим върху електрическа кола и това ще се случи, защото светът върви натам, независимо дали ни харесва или не. Не ни е първи приоритет, защото това е труден пазар, а ние сме относително малка компания в тази област. Но работим и върху това.


description: Германският производител спира продажбите на дизеловите коли в страната

title: Volkswagen залага на електрическите автомобили и SUV моделите в САЩ

maintext:
Диес представи новата концепция на Volkswagen във Волфсбург.
"Вече от години нямаме фокус и формула за успех в САЩ, докато губим територия и на други пазари като Бразилия и Индия."
Херберт Диес, бранд мениджърът на Volkswagen
"Вече от години нямаме фокус и формула за успех в САЩ, докато губим територия и на други пазари като Бразилия и Индия", коментира Диес - бивш директор в BMW, който се присъедини към Volkswagen едва през юли 2015 г., два месеца преди да избухне големият дизелов скандал. Според него компанията е пропуснала бума на продажби на SUV автомобили, което е било голяма грешка, особено за пазари като Бразилия и САЩ, където това е един от предпочитаните типове автомобили. Сега плановете са Volkswagen да предложи 19 модела SUV в глобален план до 2020 г., като сега те са едва два. Някои от новите модели ще бъдат електрически. Германската група предвижда да продава по 1 млн. електрически автомобила годишно до 2025 г.
"В момента сме сигурни, че няма да продаваме повече дизелови автомобили в САЩ", коментира Диес пред в. Handelsblatt. Volkswagen представи новия си SUV Atlas на изложението в Лос Анджелис през миналата седмица. Автомобилът е създаден специално за американския пазар. Според Диес самата марка на Volkswagen зависи до голяма степен от това дали ще може да си върне репутацията в САЩ.
Хинрих Уобкен, главен изпълнителен директор на Volkswagen Group в Америка, коментира миналата седмица на шоуто в Лос Анджелис, че компанията вече не иска да бъде нишов играч и ще се насочи към семейните SUV автомобили.
Германският производител на автомобили Volkswagen обяви, че ще се откаже от продажбата на дизеловите си модели в САЩ и ще се фокусира изцяло към спортните и електрическите коли, пише Reuters.Компанията ще промени цялата си стратегия за страната една година след като започна дизеловият скандал. Групата наруши ритъма на продажбите си в САЩ, където отнася и високи санкции, засега възлизащи на близо 20 млрд. долара. Бранд мениджърът на групата Херберт Диес обяви за решението, като по-рано се очакваше Volkswagen да се върне към дизеловата технология, щом скандалът отмине.Решението да се спре продажбата на автомобилите с дизелови двигатели, които доскоро отговаряха за една четвърт от приходите на марката в САЩ, е само част от промените в стратегията, целяща Volkswagen да възстанови позициите си на американския пазар. Ударът по репутацията на компанията в САЩ бе огромен за разлика от този в останалата част от света. Въпреки че САЩ отговарят само за 5% от глобалните продажби на Volkswagen, пазарът е стратегически за германския производител и засега всичко показва, че той е готов да направи сериозни промени на политиката си и да изтърпи всички финансови наказания, наложени от съда в САЩ.


description: Приложението е разработено от българска стартираща компания, финансирана от чешкия акселератор StartupYard

title: Социалната платформа за спонтанни пътувания SpeediFly вече е в България

maintext:
Съоснователите на Speedifly от ляво надясно: Захари Дичев, Александър Караджиян и Стоян Добрев.
© Велко Ангелов
Освен персонализираните по интереси оферти за пътувания SpeediFly във всеки момент показва и 15-те най-евтини полета от София в рамките на следващите 10 дни.
AppStore
е създадена в началото на 2016 г. Скоро след това влезе в чешкия акселератор StartupYard, откъдето получи и инвестиция от 308 хил. евро на края на програмата. В компанията в момента работят 10 души, които са базирани в Лондон и София.
Чрез разработената онлайн платформа българската фирма цели да заеме място на пазара на групови пътувания в последния момент.
SpeediFly
SpeediFly. "
Kayak
Expedia
SpeediFly
Сред иновативните функции на платформата е именно
социалният аспект. Потребителите на приложението могат да канят приятелите си от Facebook, да споделят с тях интересни оферти, да създават миниобщества, базирани на хобита, и да организират групови пътувания. "Вече няма да е нужно хората да използват множество платформи като
Facebook, Messanger, Viber, Whatsapp,
за да организират груповото си пътуване с приятели."
SpeediFly във всеки момент
SpeediFly
budget travellers (пътуващите с нисък бюджет), позволявайки им да
.
SpeediFly.
След като стартира успешно в Лондон в средата на септември,пусна мобилното си приложение и на българския пазар в петък. Апликацията вече може да бъде свалена безплатно от. SpeediFly е социална платформа за спонтанни пътувания, която предлага оферти, съобразени с интересите на своите потребители, в категории като любими страни, хобита, спорт, музика и култура. Българската стартираща компания"Пускането нав България е изключително вълнуващ момент за мен и за целия ни екип", каза Александър Караджиян, изпълнителен директор наЗа разлика от гигантите като, които промотират офертите си, наблягайки на ниската цена,измества фокуса към самото преживяване, което вярвам, че ще заинтригува хората, които имат по-специално отношение към пътуването", споделя съоснователят.Освен персонализирани по интереси офертипоказва и 15-те най-евтини полета от София в рамките на следващите 10 дни. С тази функционалностудовлетворява нуждите на така нареченитебъдат спонтанни и авантюристични в своите пътувания"С утвърждаването на нискотарифните авиолинии в България спонтанното пътуване вече не е скъпо удоволствие. Докато тествахме продукта през последните две седмици, се натъкнахме на двупосочни полети от София в порядъка на 10-15 евро, което смятам, че би се харесало на голяма част от младото поколение, което все още не пътувало много", каза Стоян Добрев, оперативен директор на


description: Доналд Тръмп иска да помогне на технологичния бизнес, но решенията му са спорни

title: Напускането на САЩ на TPP ще се отрази разнопосочно на IT секторa

maintext:
Връщането на производството на Apple в САЩ е от огромна важност за Доналд Тръмп
© BECK DIEFENBACH
Пазарната дупка, оставена от САЩ, може да бъде запълнена от Китай.
PP
дигитални
Напускането на Т
и цялостния залез на споразумението показва промяната в тона на Вашингтон
сделките, които не се отразяват добре нито на САЩ, нито на технологичните компании. По време на кампанията си Доналд Тръмп заплаши Китай с вносни тарифи от 45 процента, макар че все още не е ясно как биха могли да бъдат приложени те, нито дали не е просто част от цялостната реторика на кампанията. Ако в крайна сметка се стигне до търговска война между двете държави, това би се отразило негативно на почти целия технологичен сектор. Най-тежко би било положението при Apple. Въпреки че продажбите на Apple в Китай падат през тази година, държавата става все по-важен пазар за компанията на Тим Кук
Отпадането на Транстихоокеанското споразумение ще се отрази по различни начини на индустрията. Усещането е, че сделката ще бъде заменена с друга, която да отразява по-добре интересите на САЩ, заради което и липсва голям отпор срещу отпадането на споразумението. В краткосрочен вариант отпадането на ТPP ще се отрази зле на търговията с източните страни, но и ще промени много тенденции в технологичната индустрия. Най-важната тенденция за Тръмп е тази да се изнася производството извън САЩ. Apple не е единствената компания с подобна политика, а за Тръмп е особено важно да спази тази част от обещанията си към избирателите.
Промяната и развалянето на международните търговски споразумения от страна на новия президент на САЩ Доналд Тръмп за момента се приема със смесица между тишина и одобрение. За технологичния сектор в САЩ обаче напускането на Транстихоокеанското партньорство (TPP), което бе обявено през тази седмица, може да се окаже губещ ход, пише Financial Times. TPP, регионален пакт между 12 държави, бе важно споразумение поне в една степен: това бе първият път, когато САЩ опитаха да наложат принципите на интернет икономиката в пазарна среда. Сега разширението на дигиталната икономика ще бъде забавено. Американските компании, които са все още гладни за големи пазари, които им дават възможност да достигнат до милиарди нови потребители, смятат, че това е битка, която заслужава да бъде водена и тя може да сплоти светa като интернет общество, а не да го фрагментира.Потребителските групи, от друга страна, виждат отпадането на сделката като борба за защита на правата на индивидуалните клиенти и граждани срещу нова форма на глобална доминация. ТPP показа, че най-наболелият въпрос е този за личната свобода и информация. Някои защитници на гражданските права отдавна смятат, че САЩ трябва да се изтегли от споразумението. Сега обаче тези аргументи вече нямат значение, след като Доналд Тръмп взе решение и нямаше сериозен отпор срещу него.Ако САЩ наистина се отдръпнат напълно от дигиталната търговия в Тихия океан, държавата оставя зад себе си огромна дупка, която може и да няма от кого да бъде запълнена. Премиерът на Япония Абе Шинзо коментира след изявлението на Тръмп, че от Тняма смисъл, ако Америка не участва в него. Пространството обаче може да бъде запълнено от Китай, която вече показва признаци, че може да пожелае именно тази роля. Страната има написани правила за събиране на информация в своите граници и със своя Велик файъруол има една от най-силните национални бариери за изтичане наданни.PPспрямо, където се произвеждат и нейни телефони. Доналд Тръмп обаче има други планове - неговото желание, както е известно, е Apple да се завърне в САЩ и да започне да произвежда отново в страната.


description: Концесията ще бъде за 27 години, като победителят ще трябва да инвестира в оборудването на съоръжението за жп превоз

title: Правителството търси стопанин на товарния терминал в Пловдив

maintext:
Строителството на съоръжението ще приключи до месец. То бе изградено от "Трейс", струваше 14 млн. лв., по-голямата част - еврофинансиране
© Капитал
Правителството реши да започне концесия на интермодалния терминал в Пловдив. Съоръжението за прекачване на товарите от камион на влак вече е почти готово, а идеята му е стоките да минават по-дълги разстояния по жп линии към Европа и така да паднат разходите на превозвачи и производители, да се ограничат вредните емисиите във въздуха и да се разтовари трафикът по пътищата на Стария континент.Концесията ще бъде за срок от 27 години, като операторът ще трябва да инвестира в оборудването на терминала. Правителството не е обявило сума, но очакваната нужда е от порядъка на 5-10 млн. лв. Новият стопанин ще трябва да плаща и концесионна такса, която няма да отива към НКЖИ, а към държавата, като плюсовете за държавното предприятие ще дойдат от раздвижването на жп трафика и повечето такси за преминаване през инфраструктурата.Съоръжението в Пловдив е първото такова в страната, като се очаква от растящата индустрия в града и превозвачите там. Някои от компаниите в региона отдавна обявиха интереса си към оперирането на терминала. Например пловдивският автомобилен превозвач ПИМК, който наскоро инвестира в собствена жп компания "ПИМК рейл" точно с цел да развива интермодални превози. Отделно интерес са заявили и някои логистични компании, като най-голямото предизвикателство пред кандидатите ще бъде в намирането на товари за съоръжението и разработването му, обясни източник от изпълнителната власт.Първоначалните проучвания на НКЖИ за строителство на терминала в района на жп гара Тодор Каблешков са показали, че няма да е икономически изгодно той да се строи на зелено със средства на частни инвеститори, тъй като няма огромен трафик в контейнери, и по-подходящ модел би било публично-частното партньорство. Така проектът влиза в списъците на оперативна програма "Транспорт", като договорът за строителството му е за 14 млн. лв. Изпълнител е "Трейс груп", който върху площ от 71 хил. кв.м изгражда площадки за товарене и разтоварване, за складиране на контейнерите, места за хладилници, административна сграда, митнически склад, паркинги за товарни и леки автомобили и КПП. Обектът вече има акт 15, като до месец се очаква да се сдобие и с акт 16.Втората фаза е намирането на частен оператор, който да инвестира в оборудването на терминала, като то най-вероятно ще струва половината от цената на строителството. Операторът ще трябва и да гарантира предлагането на определен минимум от услуги, като обработката на контейнери например. Той ще трябва да докаже и опит в подобни дейности.От пресцентъра на Министерския съвет съобщават, че след публикуването на обявлението за концесия в Официален вестник на Европейския съюз цялата документация за нея ще бъде публикувана на интернет страницата на Министерството на транспорта.Интермодалните превози стават все по-популярни сред спедитори и превозвачи. От юли 2014 г. спедиторът "Гопет транс" пусна първия си интермодален влак, свързващ Стара Загора с Русе и румънския град Куртичи, на западната граница на страната. От частния терминал Rail Port Arad влаковете заминават за Генк, Белгия, и Великобритания.От 2015 г. и ПИМК имат съвместен проект с DB Schenker, при който ремаркета се товарят на специални жп вагони в Русе и пътуват към Централна Европа. С помощта на собствената си нова жп компания ПИМК би могла сама да започне превоза от пловдивския регион към Русе, а в бъдеще коридорът да бъде удължен към Турция.Пловдивският интермодален терминал реално ще е първият подобен проект на НКЖИ, което не успя да реализира намерението си за изграждането на такъв в София поради спорове с общината къде да е разположен. Следващото съоръжение след това в Пловдив ще е в Русе, закъдето вече има готов проект и се подготвя документацията за строителство.План за терминал има и за Варна, който обаче се движи не от НКЖИ, а от Държавно предприятие "Пристанищна инфраструктура", като е на етап финализиране на проекта за строителство.НКЖИ ще започне и проучване дали да се изгради съоръжение и в Свиленград, което да обслужва превозите между Европа и Турция, като се мисли и за актуализирането на проучванията за терминал в София.


description: Пет тенденции в бизнес образованието за мениджъри

title: Новите MBA хоризонти

maintext:
[Shutterstock]
MBA вече не е това, което беше. През последните години специализираното бизнес образование за мениджъри премина през не малко трансформации, за да бъде "в крак" с новите изискания на кандидатите. Какво предлагат университетите в момента и как структурират обучението си? С помощта на представители на някои от най-големите международни бизнес училища и институции изведохме 5 тенденции, които оформят съвременния облик на MBA обучението. Промени, които е добре да имате предвид, ако търсите отговор на въпроса: "Дали MBA е за мен или не?".
В резултат от финансовата криза и последвалите икономически затруднения кандидат-студентите започнаха много по-внимателно да проучват програмите на университетите и много по-дълго да обмислят дали да се възползват от тях. Те са и много по-малко склонни да прекъсват кариерата си, за да се посветят на продължително учене, и предпочитат да съвместяват двете. И като цяло във финалния им избор натежават най-вече критерии като гъвкавост, обхват и разнообразие, обобщават специалистите.
Поради тези причини фокусът вече се измества от класическите MBA програми редовно обучение (full-time) към задочни и по-кратки формати (part-time), коментира Джоуел Макконъл, директор на IE Business School за Европа и Централна Азия. Особено популярни в момента са едногодишните програми, онлайн и т.нар. смесени обучения, които комбинират дистанционното учене с ограничен престой в кампуса и възможност за общуване "лице в лице" с преподаватели и колеги (повече по темата четете тук ). За главно предимство на тези по-кратки алтернативи се счита модуларната структура, която улеснява ежедневното учене и позволява на студентите да взимат участие в учебния процес, без да трябва да пренебрегват или прекъсват кариерата си. По-гъвкави обаче не означава задължително и по-евтини, особено ако се поровим из предложенията на големите международни университети. Така например онлайн програмата на Университета в Севeрна Каролина, САЩ, който заема 22-ра позиция в годишната класация на сп. Economist и 41-во в тази на в. Financial Times за 2016 г., струва близо 100 хил. щатски долара за целия период на двегодишното обучение.Според Милена Николова, директор на Еxecutive MBA програмата на Американския университет в България, интересът към онлайн MBA тепърва ще се увеличава, но силен фактор при избора на подобен тип обучение, ще продължи да бъде името на университета и позиционирането му в световните ранглисти като гаранция за качество. "Повече кандидати гласуват доверие на онлайн програмите на големите имена, т.е. качеството на бранда на университета е по-важно от формата на обучение", казва тя.Кандидатите търсят все по-масово и т.нар. пакетни решения, т.е. специализирани или професионални програми. Те функционират на принципа "2 в 1", т.е. комбинират класическото мениджмънт образование с възможност за тясна специализация в определена индустрия или роля. Този вид програми не са изцяло нов феномен на образователния пазар и бяха изключително популярни преди около 10 години – особено в сферите финанси, маркетинг, стратегии и технологии, които остават търсени и днес.През последните години обаче започват да се появяват все повече предложения с фокус върху дори още по-нишови сектори, като например луксозни стоки, спорт, здравеопазване, авиация, образование, енергетика, логистика, киберсигурност и големи информационни масиви. По този начин бизнес училищата се опитват да установят по-близко сътрудничество с отделни индустриални браншове, като същевременно предоставят на студентите повече сигурност, че ще намерят реализация след обучението си. Tенденцията е свързана и с растящата нужда на работодателите от тясно подготвени таланти, както и с желанието на кандидатите да имат по-широк спектър от специалности, измежду които да избират.Според експертите през следващите няколко години все по-търсени ще стават специализации в областите на управлението на човешките ресурси, проектен и програмен мениджмънт, както и управление на доставките, информационни технологии и анализ на големи информационни масиви. "Студентите искат да бъдат свободни да избират конкретни теми като избираеми предмети или лабораторни упражнения наред с редовните предмети", коментира д-р Астрид Клайнханс-Роле, управляващ директор на академията за мениджъри WU Executive Academy към Виенския университет по бизнес и икономика.Значителни промени има и в начина, по който в днешно време кандидатите финансират обучението си. В миналото основният източник на средства идваше предимно от работодателите, които покриваха обучението на най-ценните си кадри като форма на инвестиция в кариерното им развитие и начин да ги задържат за по-дълго в компанията. След кризата обаче все по-малко компании са склонни да правят това и предпочитат да предоставят частично финансиране или все по-често т.нар. времево спонсорство, при което вместо финансови средства на служителите се дава възможност да посветят част от служебното си време за обучение. "Това означава, че образованието – и също така финансирането му – до голяма степен се превръщат в лична отговорност", коментира д-р Клайнханс-Роле от WU Executive Academy.В този контекст все повече студенти се насочват към специализирани платформи за споделено финансиране (crowd funding) на MBA - тенденция, която се потвърждава и от статистиката на INSEAD (виж таблицата). Например Prodigy Finance предоставя кредити за над 80 бизнес училища от цял свят, акредитирани от международната акредитираща организация AMBA. Инвеститорите са предимно алумни на тези училища, които желаят да подпомогнат определен випуск студенти. Специфичното в случая е, че вместо да се фокусира върху кредитната история на кандидатите, Prodigy използва прогнозен модел, който изчислява потенциалния им бъдещ доход. Друг популярен канал е платформата SoFi. В нея заемите се отпускат само на работещи кандидати, които са записали частичен Executive MBA, така че да могат да съвместяват учене с работа. По този начин кредиторите имат гаранция, че след завършването си студентите няма да се окажат безработни и ще могат да върнат получените субсидии.В същото време самите университети се конкурират все по-активно помежду си чрез нестандартни инициативи за отпускане на стипендии с цел привличане на повече кандидати. Така например преди старта на настоящата академична година Аризонският държавен университет обяви, че ще предостави частични стипендии на всички записали се в MBA програмата му, в резултат на което регистрира ръст от 163% на броя на подадените кандидатури. При всички положения финансирането, което идва от университетите, не е достатъчно, затова в повечето случаи на студентите ще им се наложи да потърсят допълнителни канали, най-вече заеми, за да покрият разходите си, отбелязва Тим Дул, редактор на сайта TOPMBA.com на компанията за образователни услуги QS (повече по темата как да финансирате обучението си четете тук ).


description: В процедурата за изграждане на улици остава само още един кандидат, след като магистратите потвърдиха, че две обединения трябва да отпаднат

title: Съдът върна "Щрабаг" в състезанието за поръчка в зона "Божурище"

maintext:
Липсата на адекватна инфраструктура в зоната се превръща във все по-сериозен проблем за инвеститорите, избрали да изградят проектите си там
© Георги Кожухаров
Изчисления на "Капитал" показват, че офертата на "Щрабаг" е с повече точки от тази на "ПИМ – Консулт 2015".
НКИЗ покрива пълните разноски
Върховните магистрати потвърдиха също и размера на разноските, които НКИЗ трябва да възстанови на "Щрабаг". В тях влизат 1000 лв. адвокатски хонорар и 15 хил. лв. такса за образуване на производство пред КЗК. Държавната компания оспори размера на таксата, тъй като постановлението, с което е въведена, е било отменено. От решението на съда обаче става ясно, че НКИЗ трябва да възстанови пълната сума, тъй като толкова е платила "Щрабаг" за обжалването. Причината за това е, че тарифата, с която е приета по-високата такса, е отменена едва на 18 март 2016 г., броени дни след като "Щрабаг" я е внесла.
Компанията "Щрабаг" се връща в състезанието за възлагане на договор за изграждане на улици в държавната индустриална зона в Божурище. Това реши Върховният административен съд (ВАС), който потвърди решението на Комисията за защита на конкуренцията (КЗК) от април тази година. Заключението на антимонополното ведомство беше оспорено от "Национална компания индустриални зони" (НКИЗ), която управлява зоната. Съдебното решение от края на октомври обаче е окончателно и не подлежи на обжалване. С него от процедурата отпадат и два от класираните кандидати, като в надпреварата освен "Щрабаг" остава само обединението "ПИМ – Консулт 2015" между варненската "Пътища и мостове" и "Инжконсултпроект". По изчисления на "Капитал" при новите условия "Щрабаг" получава повече точки за офертата си и би трябвало да спечели договора.Обществената поръчка за строителство и рехабилитация на улици в икономическата зона в Божурище беше обявена от НКИЗ преди година. За договора с прогнозна стойност 1.5 млн. лв. без ДДС оферти подадоха четири кандидата – "Щрабаг", обединенията "ПИМ – Консулт 2015" и "Инос – Рутком" и Консорциум "Божурище 2016". След като всички преминаха успешно техническата оценка, в края на февруари бяха отворени ценовите им оферти. На този етап "Щрабаг" беше отстранена с аргумента, че исканата от нея сума от 1.609 млн. лв. надвишава финансовия ресурс на възложителя. Другите оферти бяха класирани и за победител беше определено "ПИМ – Консулт 2015"."Щрабаг" обжалва решението в КЗК, която потвърди, че оценителната комисия на НКИЗ неправилно е отъждествила понятието "прогнозна стойност" с "максимално допустима стойност" на поръчката, т.е. посочената цена от 1.5 млн. лв. не трябва да се възприема като таван на офертите. Антимонополното ведомство прие също аргументите на "Щрабаг", че техническите предложения на "Инос – Рутком" и "Божурище 2016" не отговарят на изискванията в тръжната документация и обединенията е трябвало да бъдат отстранени от процедурата. За четвъртия участник в търга - "ПИМ – Консулт", обаче КЗК установи, че изискванията са изпълнени.С решението си от края на октомври ВАС на практика прие всички аргументи на КЗК и потвърди решението на комисията, което беше обжалвано от държавната компания. При това положение НКИЗ трябва да остави в процедурата само "Щрабаг" и "ПИМ – Консулт" и да направи нова оценка на офертите. От протоколите на оценителната комисия се вижда, че "Щрабаг" предлага по-кратък срок на изпълнение - 22 дни, спрямо 28 за "ПИМ – Консулт" и има по-добра техническа оферта, а това са два от параметрите в крайната оценка. Цената има 70% тежест и въпреки че офертата на "Щрабаг" е по-висока (обединението предлага 1.475 млн. лв.), изчисления на "Капитал" показват, че компанията получава повече точки общо (94.16 спрямо 93.86 за "ПИМ – Консулт") и би трябвало да спечели договора.Така на практика държавната компания се връща на изходна позиция, но половин година по-късно. В същото време липсата на адекватна инфраструктура в зоната се превръща във все по-сериозен проблем за инвеститорите, избрали да изградят проектите си там.


description: Едновременно с това продължава да се забавя ръстът на заетите в сектора

title: Приходите от IT ще надхвърлят 1 млрд. евро през 2016 г.

maintext:
[pexels]
За поредна година българският софтуерен сектор има двуцифрен ръст на приходите, като изпреварва повече от пет пъти растежа на БВП на страната. Прогнозните сочат, че темповете през 2016 г. ще се запазят на сходни нива с тези от последните години и приходите ще надхвърлят 1 млрд. евро. Това са заключенията от Барометъра за състоянието на софтуерната индустрия на Българската асоциация на софтуерните компании (БАСКОМ).
Основен принос за растежа на софтуерната индустрия имат експортно-ориентираните компании. Данните показват, че за 2015 г. общо приходите са се увеличили със 17 % спрямо предходната година, като експортно-ориентираните софтуерни компании са генерирали постъпления в размер на 1.2 млрд. лева, което е увеличение от 21 % в сравнение с 2014 г. Прогнозните данни за 2016 г. са за очаквано увеличение с 23% на общата стойност на износа на софтуерни продукти и услуги. По този начин софтуерният бизнес ще има възможността да премине историческата граница от експорт за 1.5 млрд. лв., като се превръща в стратегически за ръста на БВП и развитието на икономиката и стандарта на живот в страната, казват от асоциацията.За миналата година в софтуерния сектор са били заети 19 хил. души. Предварителните данни за реално осигурените средно-годишно работни места в софтуерната индустрия за 2015 г. показват, че те се увеличават с 1107 или 6% спрямо 2014 г. Това е най-слабият ръст от 2012 г., като е ясен показател за задълбочаващите се проблеми с недостига на IТ специалисти в страната. Очакванията са, че тенденцията ще се запази, като броят на новите работни места в софтуерната индустрия в България ще отбележи по-нисък ръст от 5% или 907 отворени нови позиции през тази година.Очакванията на участвалите в проучването компании са по-скоро положителни. Продължава тенденцията на изместване на фокуса на дейността на компаниите - от извършване на ниско квалифицирана работа тип "кодиране" в първите години от развитието на сектора към участие във всички фази на съвременното производство на софтуер - анализ, дизайн, архитектура, въвеждане в действие, качествен контрол, поддръжка и развитие. От друга страна, общо 70% от компаниите очакват секторът да продължи да расте през следващаа година - доста по положително спрямо година по-рано, когато половината компании предвиждаха стагнация.Освен недостигът на кадри, дежурният проблем на сектора, тази година от БАСКОМ очертават и още едно притеснение. Системата за данъчното облагане, в т.ч. въвеждане на прогресивен подоходен данък за физическите лица може да създаде нестабилна и непредвидима икономическа и фискална среда, което неминуемо ще доведе до отлив на инвестиционен интерес, казват от асоциацията.


description: Глобалният пазар, лидерите, българската картина

title: Светът е голям и подправки дебнат отвсякъде

maintext:
[Shutterstock]
Статията е част от новия брой на сп. "Бакхус", който може да бъде намерен в търговската мрежа в обектите на Inmedio и Relay, в магазините CASAVINO, "Кауфланд", "Билла", "Пикадили", "Фантастико", както и в бензиностанции OMV. За повече информация вижте тук.
Световният пазар на подправки е с обем от близо 13 милиарда долара и около 30% от тази стойност се пада на страните от Европейския съюз. Макар Европа да има традиции в производството на определени листни подправки, европейският потребител предимно консумира и затова голяма част от световната търговия на подправки минава през континента. Най-големите търговци на подправки в Европа са Германия, Холандия, Франция, Испания и Великобритания. Те не само имат директен достъп до световни производители на подправки (Индия, Индонезия, Виетнам), но са и основни центрове на дистрибуцията на подправки в останалите страни от Европа.България е един от дребните играчи на световния пазар, но с установени позиции както на вносител, така и на производител и износител на подправки. Стратегическата позиция на страната я е превърнала в разпределителен център за дистрибуцията на подправки в Източна Европа.През 2015 г., по данни на Световната търговска организация, сме внесли 5500 тона подправки на стойност 16 милиона долара, като 70% от вноса се пада на черния и червения пипер. Някои подправки, като куркума, кимион, червен и черен пипер се внасят директно от страните производители, докато други се внасят от по-големи европейски търговци, предимно от Холандия и Германия.Основната конвертируема подправка, с която България играе на световния пазар, е кориандърът, чийто износ през 2015 е на стойност около 18 милиона долара, или 75% от общия износ на подправки от България. Страната ни заема трето място след Индия и Русия на световния пазар по износ на кориандър.Освен местно произведени подправки България изнася и препакетирани на място вносни подправки, предимно за съседните страни като Румъния, Сърбия, Гърция.Няма официални данни за обема на българския пазар, но според източници от индустрията, пазарът на подправки на дребно е с обем около 26 милиона лева, като най-голям дял (около 40%) заемат универсалните подправки и миксовете, следвани от моноподправките (35%) и червения пипер (13%).Българският пазар на подправки е силно фрагментиран. Докато в повечето европейски страни има по 4-5 основни производители на подправки на дребно, в България те са над 50. В повечето случаи българските потребители не са склонни да отделят повече средства за по-качествени подправки и това е добре дошло за дребни местни фирми, които препакетират подправки и предлагат ниско качество на ниски цени."И сега ще сложим малко черно пиперче"Развитието на вътрешната консумация на подправки в България е резултат от няколко фактора:Съвременните кулинарни телевизионни предаванияСлед пионера Ути Бъчваров през 90-те, благодарение на когото много български домакини започнаха да допускат и нетрадиционни продукти и подправки в кухнята си, днес все по-популярните кулинарните програми продължават да образоват българите, като представят не само нови рецепти и чуждестранни кухни, но и слабо познати продукти, в това число и подправки.Българите все още готвят често вкъщиСпоред пазарни проучвания в България се готви средно по три пъти седмично, което на фона на други европейски страни е много. От друга страна, все по-малко домакинства правят зимнина, което влияе и на консумацията на определени подправки като копър, бахар и т.н.В последните години се наблюдава ясно изразена тенденция към по-натурални продукти и подправки в чистия им вид, а не като съставка от различни смеси. Потребителите се отдръпват от т.нар. миксове и фиксове, в които освен подправки, има добавени овкусители, глутамат, сол и др. Тенденция, която се очаква да бележи ръст от сега нататък е на прясно смлените подправки в индивидуални мелнички. Все още има незабележим интерес към подправки с органичен произход и те са много малък дял на пазара.Пътуванията в чужбинаБлагодарение на тях българите стават по-любопитни и по-склонни да опитват нови неща, но предимно от средиземноморския регион. Все още в България няма открояваща се тенденция за налагането на местно ниво на далечни кухни и техните подправки.Излекувай се самТрадиционният български подход към лечението на много болести е с подръчни домашни средства. Благодарение на тази спорна тенденция, според вносители и производители, в последните години се наблюдава засилен интерес към подправките джинджифил и куркума, които се използват в лечебни рецепти. Поглед в търговската статистика показва, че вносът на джинджифил у нас се е увеличил близо три пъти през последните пет години, а вносът на куркума – близо два пъти.Червеният пипер е най-популярната подправка в България и поради обема си често се разглежда като отделен пазарен сегмент с обем около 3-4 милиона лева годишно. Най-българската подправка обаче се оказва предимно китайска. От традиционен производител на червен пипер в миналото, към момента България внася поне 90% от необходимия червения пипер за задоволяване на местния пазар от Китай. Китайските износни цени са изключително ниски и обезсмислят производството му не само у нас, но и у други традиционни производители, като Унгария например.Благоприятните климатично-почвени условия за отглеждането на червен пипер в България не са достатъчен стимул за зеленчукопроизводителите да продължават производството. Липсата на целенасочена държавна политика в този отрасъл, ниската доходност, недостатъчната механизация и разчитането на ръчен труд са допълнителните фактори, които сриват местното производство. Макар и в България да има добра селекция на сортове за производството на червен пипер, ниските изкупни цени не покриват производствените разходи на производителите и те нямат стимул да продължават. Някои пакетиращи фирми като един от водещите играчи, БИОСЕТ например, имат собствено производство на червен пипер.Най-много са злоупотребите с тази подправка. Всички помним митовете за добавена смляна керемида в червения пипер отпреди години. Днес примесите варират от добавено царевично брашно и червена боя до смлени изшушени люспи от домати (остатъчен продукт от преработвателната промишленост). В резултат на това нараства търсенето на едро смлян червен пипер, както и на бутиково произведен от малки производители, които са гаранция за липсата на примеси.В България все още няма дефинирана процедура за наблюдение и контрол, както и стандарт за проследимост на суровините, които се влагат в пакетираните подправки. Въпрос на професионална етика е всеки производител самостоятелно да декларира състава. БАБХ извършва проверки само по сигнали и оплаквания от потребители или други лица.През изминалата година България е произвела 27 000 тона кориандър, предимно за износ. В България неговата употреба е ограничена и е в месопреработването и като компонент в смесени подправки.Дълги години марката "Кориандър от България" е била знак за качество на международните пазари, където предимно се пласира. Качествените показатели са добър аромат, мека лютивина и приятен жълтеникав цвят. Отглеждането не изисква голяма инвестиция и не изтощава почвата.В последните години се наблюдава интерес от чужди компании (предимно от САЩ) към био кориандър от България. Добивите от био кориандър са в пъти по-малки от конвенционалния, но за сметка на това изкупната му цена е също в пъти по-висока.Микроклиматът на Добруджа е най-подходящ за отглеждането на кориандър, но заради високата рента на земята в този край, която стига до 100 лв./дка почти не се практикува, защото не носи доходност. В момента производството му е съсредоточено предимно в Южна България (Ямбол, Стара Загора) и Лудогорието (Разград, Шумен), където освен благоприятните климатични условия, и рентата е значително по-ниска (30-40 лв/дка) и производителите успяват да излязат на печалба.В последните няколко години България губи позиции на международния пазар заради засилващата се конкуренция от Русия и Украйна. В резултат, ако допреди 2-3 години една средно малка фирма е изнасяла около 1000 тона кориандър, сега обемите са спаднали до 100 тона. Кориандърът е борсова стока и стратегията на руските износители е да предлагат ниски цени и разсрочени плащания, които подбиват българската стока.


title: Германската икономика се забавя по-бързо от очакванията

maintext:
Забавянето на Германия повлиява негативно върху Чехия, Полша и Унгария
© Ralph Orlowski
Португалия и България нарастват най-бързо на тримесечна база, Румъния - на годишна.
"Ако Тръмп в действителност се заеме с изграждането на търговски бариери, щетите ще са огромни." - Клеменс Фюст от Ifo Institute, който изчислява индекса на бизнес климата в Германия
Третото тримесечие е първото за тази година, в което всички икономики в Европейския съюз са нараснали. През първото полугодие единствено Франция отчете свиване на тримесечна база, като в следващия отчетен период се възстановява, нараствайки с 0.2%.
Тримесечието не преминава без разочарования. Германската икономика, която е най-голямата в рамките на евросъюза, се забавя. Ръстът от 0.2% в сравнение с второто тримесечие е с 0.1 процентни пункта под прогнозите, които бяха базирани на изключително оптимистичното лято, за индустрията на страната. На база тези данни прогнозата за годишния ръст на германската икономика се забавя до 1.9%, далеч под очакванията за САЩ от 2.9%.
Без повод за оптимизъм
"Ако Тръмп в действителност се заеме с изграждането на търговски бариери, щетите ще са огромни", коментира за WSJ Клеменс Фюст от Ifo Institute, който изчислява индекса на бизнес климата в Германия. Изчисленията на института показват, че около 1.5 млн. души са заети в отрасли, които зависят от търговията със САЩ. Акцентът в обещанията на новоизбрания президент на страната пада върху "всичко, което може да ощети американския работник", като не е изключено в тази категория да влизат и германските автомобили, които конкурират местните марки.
Сред основните експортни дестинации за стоки, произведени в Германия, единствено Китай не показа изоставане. Втората най-голяма икономика остана привидно стабилна, като нарасна с очакваните 6.7% през третото тримесечие. Въпреки това не може да се очаква местното търсене да е достатъчен катализатор, който да спре забавянето на Германия.
По-слабият ръст на най-голямата икономика в ЕС оказва верижен ефект за някои икономики в Централна и Източна Европа. Покачването на БВП на Чехия на тримесечна база спада трикратно от 0.9% на 0.3%. Четири пъти по-бавно расте икономиката на Полша (0.2%), а в Унгария повишението на производството е едва една пета от това през второто тримесечие - 0.2%.
Спрямо миналата година най-чувствително напредва Румъния. През третото тримесечие страната отчита 4.6% ръст на годишна база, а с малко над процент по-назад е България с 3.5%. Сред най-бързо растящите икономики с по 3.2% попадат още Испания и Словакия.
Икономиката на еврозоната е нараснала според очакванията през третото тримесечие, но неприятната изненада е забавянето на Германия над предвижданията. Предварителните данни на Евростат за брутния вътрешен продукт (БВП) на валутния съюз показват, че той се е повишил с 0.3% на тримесечна база и с 1.6% на годишна.Водещият фактор в ръста на БВП в страната е било потреблението, което продължава да се повишава и в другите развити държави. Изостават обаче основните движещи сили в икономиката - инвестициите в капиталови активи спадат, а същото се наблюдава и при нетния експорт, един от ключовите показатели в БВП. Последният е и традиционно силен за експортно ориентираната индустрия на Германия. Слабостта му беше предизвестена от търговския излишък на страната, който се забави в началото на третото тримесечие, а възстановяването от септември видимо не е било достатъчно, за да изведе икономиката на правилния път.С оглед актуалните политически събития няма да е неразумно да имаме песимистичен поглед върху инвестициите и експорта в Германия. Заставането на Доналд Тръмп начело на САЩ предвижда протекционистична търговска политика. Освен намерението му да преустанови преговорите за Трансатлантическото партньорство за търговия и инвестиции (ТПТИ) той все още няма категорична позиция относно търговските условия с ЕС."За разлика от по-голямата част от еврозоната Германия беше сериозно засегната от решението на Великобритания да напусне ЕС", подчертават анализатори от Citibank, цитирани от WSJ. Около 8% от износа на страната е насочен към Острова, като политическото му отделяне от ЕС ще доведе и до преустановяването на преференциалния митнически режим.Икономиките в Южна Европа нарастват между юли и септември. БВП на Португалия се е покачил с 0.8% през тримесечието, като по този показател дели първото място с България. Това е най-високият регистриран ръст на икономиката на страната през последните 4 тримесечия. Експанзията на испанската икономика остава стабилна, като през тримесечието БВП се е покачил с 0.7%, а Гърция остава на правилния път с половин процент ръст на икономиката.


description: В рубриката на "Капитал Daily" ще събираме всички най-важни новини от последните седем дни

title: Седмични новни за енергетика

maintext:
1
2
3
4
5
6 © Юлия Лазарова
1
2
3
4
5
6 © Цветелина Белутова
1
2
3
4
5
6 © Георги Кожухаров
Миналият четвъртък (17 ноември) прокуратурата повдигна обвинения срещу Румен Овчаров, а в петък – срещу Делян Добрев, заради казуса АЕЦ "Белене". Обвинението срещу Добрев беше очаквано, тъй като главният прокурор Сотир Цацаров поиска свалянето на имунитета му от Народното събрание през октомври. Добрев се отказа от него до края на същия ден. Така обвиняемите от втората прокурорска акция за злоупотреби по проекта за атомната електроцентрала стават общо петима. По-рано през есента на тази година прокуратурата повдигна обвинения на бившите директори на НЕК Любомир Велков и Мардик Папазян, както и на бившия енергиен министър Петър Димитров.Обвинението срещу Овчаров идва буквално дни преди да изтече десетгодишната давност за наказателно преследване срещу неговите действия. Според прокуратурата в края на ноември 2006 г. Овчаров като енергиен министър не е упражнил контрол върху Велков и Папазян във връзка със сключването на споразумение за изграждането на площадката за АЕЦ "Белене" на стойност 193 млн. евро. Говорителят на прокуратурата Румяна Арнаудова обясни, че обвинението срещу Овчаров има характера на начално с цел да не бъде изпуснат давностният срок.Председателят на енергийната комисия в парламента и депутат от ГЕРБ Делян Добрев също получи обвинение в петък. "С моя подпис беше спряна далаверата "Белене". Някой се опитва да ме пришие към Румен Овчаров и Петър Димитров. Истината е, че аз съм от другата страна на Румен Овчаров и Петър Димитров, защото те инициираха тази злоупотреба на хилядолетието, заяви Добрев."Енерго-про Варна" пласира облигации за 130 млн. евро на вътрешния пазар, а 40 млн. евро от тях е записала Черноморската банка за търговия и развитие. Освен че е най-голямата емисия на частна компания в България, тя е успяла да привлече големи институционални инвеститори – банки, пенсионни фондове и управляващи дружества, като половината са от Централна и Източна Европа. Предстои емисията да бъде качена и за вторична търговия на Българската фондова борса до 6 месеца, където "Енерго-про Варна" ще е и най-големият емитент на такива книжа. Така компанията ще се завърне на фондовия пазар, макар и с облигации, след като до средата на 2015 г. акции на двете й основни дружества ("Мрежи" и "Продажби" - бившите на Е.ON) се търгуваха на БФБ - София. Според представители на пазара емисията е и доказателство за доверието в частния енергиен сектор в България. Наскоро и ЧЕЗ договори заем за 116 млн. евро кредит от ЕБВР. В момента други български дружества имат по-голям обем бондове (БЕХ, БТК и др.), но те са емитирани на международните пазари.Бондовете на "Енерго-про" са със седемгодишен срок, а лихвеният купон е 3.5%, като такава е била и доходността по информация на "Капитал". Инвеститорите, които са записали книжата, са 23 на брой.Частен съдебен изпълнител продава кантон, от който се контролира изпускането на водата от язовир "Панчарево". Продажбата на дворното място от 2800 кв. метра с малка масивна сграда е от 76.6 кв метра е заради необслужвани дългове на държавното "Напоителни системи". Язовирът освен място за пикник, риболов и разходки с лодки е най-долното стъпало от каскада "Искър", което служи за спирането на водата в случай на залпово изпускане от язовир "Искър". Или при неправилното му управление от частни лица може да се предизвика преливане или скъсване на бента, което да остави летището и кварталите "Дружба" и "Подуяне" под вода.Колкото и абсурдно да звучи, хидротехническият кантон на "Панчарево", в който се намират управлението на основния водоизпускател, преливникът на язовира и кулата за промишлено водоподаване, е купен за 682 хил. лв. от 27-годишната Ева Петева Богомилова. За щастие малко преди сделката да бъде вписана в Имотния регистър, правителството все пак се задейства. То предостави имота за безвъзмездно управление на министерство на земеделието и го обяви за публична държавна собственост, което напълно стопира неговата продажба в бъдеще.Петролните компании рискуват да изостанат в прехода към нисковъглеродна енергия. Това показват последните анализи на консултантите, според които големите в сектора не инвестират достатъчно в зелена енергия, съобщава Financial Times. Според доклада, изготвен от консултантската агенция Wood Mackenzie, ръстът в търсенето на петрол ще спада с 0.5% през следващите 20 години. В същото време търсенето на енергия от възобновяеми източници може да се покачи пет пъти за същия период. Подобни предупреждения за петролната индустрия се чуват от много време, но в случая те най-вероятно ще получат повече внимание, защото идват от една от най-реномираните консултантски компании в сектора.Пол Маконъл, директор по глобалните тенденции в Wood Mackenzie, коментира, че големият въпрос за петролните компании е как ще отговорят на все по-голямото търсене на чиста енергия. Това е и голямата стратегическа дилема пред петролната индустрия.Вълната, която доведе до повече от двойно нарастване на цените на въглищата през последните шест месеца, показва първи знаци на отслабване, след като Китай реши да намали рестрикциите при добива им, пише Reuters. Именно прекаленото регулиране на сектора доведе до вдигането на цените. Цените на въглищата на австралийската минна компания Newcastle са спаднали с почти 8% през ноември и в момента достигат 105 долара за метричен тон. В началото на месеца цената беше 115 долара - най-високата от 2012 г. насам.Решението на Китай идва точно преди зимния сезон, в който потреблението достига най-високите си нива. Първоначалните планове на Пекин бяха да намали сериозно производството на въглища, но сега рестрикциите ще отпаднат и ще бъдат добавени още 54 работни дни за мините. "Вдигането на цените, което започна в началото на 2016 г., най-вероятно няма да се задържи", коментират от рейтинговата агенция Fitch.енергийният министър в оставка Теменужка Петкова в писмен отговор на въпрос на депутата Мартин Димитров за финансовото състояние на НЕК, цитиран от Publics.bg. Според Петкова този финансов резултат е подобрение със 190 млн. лв. в сравнение със загубата на НЕК през 2015 г.Corp, чиято основна дейност е производството на соларни панели, съобщи Reuters.Стойността на сделката е около 2 млрд. долара, които ще бъдат платени в акции на Теsla., която беше сключена на 14 октомври е щяла да бъде провалена в последната минута заради конкурентна оферта на Саудитска Арабия. Това твърдят седем източника на Reuters, имащи отношение към сделката.


description: В очакване на правителствена и парламентарна криза

title: Президентът Плевнелиев пита КС може ли да насрочи предсрочните избори

maintext:
Президентът Росен Плевнелиев прие Румен Радев в кабинета си в понеделник следобед. Двамата са обсъждали бъдещото служебно правителство да бъде съставено след общи консултации.
© Юлия Лазарова
Президентът Росен Плевнелиев отправи искане до Конституционния съд за тълкуване на текста на чл. 99, ал. 7 от Конституцията, който описва правомощията на държавния глава да назначава служебно правителство, да разпуска Народното събрание и да насрочва нови избори в последните три месеца от своя мандат. В контекста на задаващата се правителствена и парламентарна криза предстои държавният глава да упражни това свое правомощие, но същевременно между конституционалисти възникна спор какъв е обхватът на това президентско правомощие в тримесечния срок и по-специално дали може едновременно с назначаването на служебното правителство, да насрочи следващите предсрочни парламентарни избори.По правило, когато парламентът не може да образува правителство, защото никой проект за кабинет не събира необходимата подкрепа, конституцията задължава президента да назначи служебно правителство и с един указ да разпусне Народното събрание и да насрочи избори, съгласно процедурата на чл. 99. Когато обаче такава криза се случи в тримесечния срок преди изтичане на мандата на президента, според чл. 99, ал. 7 президентът назначава служебно правителство, но не може да разпусне парламента. Проблемът е дали той в този случай може да насрочи нови избори, без да разпуска Народното събрание. Конституцията изрично не забранява държавният глава да посочи дата за предсрочни парламентарни избори в тази хипотеза, същевременно няма и задължение за новия президент да разпусне Народното събрание и да насрочи нови избори след встъпването си. Текстът е достатъчно неясен, за да провокира спорове между конституционалисти, застъпващи диаметрално противоположни тези.В искането до КС се излагат аргументите и на двете страни, но очевидно се застъпва тезата, че е логично държавният глава да има правомощия да насрочва нови избори, дори когато не може да разпуска Народното събрание три месеца преди края на мандата си.Не е логично при правителствена криза, прераснала в парламентарна, неспособният да излъчи правителство парламент да бъде съхранен, пише в искането. Отчита се, че забраната за разпускане на Народното събрание в тримесечния срок до края на мандата на президента е важна гаранция срещу задълбочаване на политическата и парламентарната криза – ако няма Народно събрание, новият държавен глава няма пред кого да положи клетва и следователно не може да встъпи в длъжност. Така в един момент може да се стигне до хипотеза, при която е изтекъл мандатът на предишния президент, новият обаче не е успял да встъпи в длъжност, а в държавата няма действащ парламент, което означава, че няма и държавен глава, доколкото правомощията на президента не могат да се изпълняват и от председателя на Народното събрание.Тезата, че президентът, въпреки изтичащия си мандат, може да насрочи нови избори заедно с назначаването на служебното правителство, позволява да се даде бързо разрешаване на политическата криза, вместо да се допусне нейното задълбочаване. С провеждане на предсрочните парламентарни избори би следвало да се прекрати мандатът на старото Народно събрание, но дотогава държавата не остава без легитимни органи – президент, парламент, правителство, пише в искането. Все пак основната задача на всяко служебното правителство по правило е да проведе парламентарни избори. Ако се чака новият президент тепърва да ги насрочи, това би значело почти половин година държавата да се управлява от служебен кабинет.Излагайки тези аргументи, президентът иска задължително тълкуване на чл. 99, ал.7 от конституцията с конкретен въпрос: "От приемането на конституцията през 1991 г. до днес не е имало случай, в който краят на мандата на държавния глава да е съвпаднал с правителствена криза, прераснала в парламентарна, пише в президентското искане.Всъщност наблюдатели вече припомниха, че в аналогична ситуация държавата се озова в края на мандата на Жельо Желев след като правителството на Жан Виденов подаде оставка през декември 1996 г., и в условията на тежка политическа криза трябваше да се задвижи парламентарната въртележка по връчване на проучвателни мандати. Тогава президентът Желев изчака с връчването на мандатите докато встъпи в длъжност новият държавен глава Петър Стоянов, а той проведе серия консултации с цел да се спре ескалация на кризата. И до днес това се сочи като пример за държавническо отношение на всички участници в този процес.В понеделник следобед президентът Плевнелиев и новоизбраният Румен Радев разговаряха близо час и половина на "Дондуков" 2. След срещата стана ясно, че бъдещо служебно правителство ще бъде съставено след консултации между Росен Плевнелиев и Румен Радев. Новоизбраният президент заяви, че срещата е била ползотворна и с желание за приемственост.


description: България получи висока оценка в доклад за данъчната прозрачност; Европейският съд по правата на човека сигурно ще продължи да ни съди по жалби на затворници срещу лошите условия в затворите; Същата такса смет и двойно повече пари за чистене на междублоковите пространства в столицата; България взе награда за най-добра дестинация за семейна почивка за руските туристи; Държавната агенция за национална сигурност отчете умерен риск от радикализация на мигрантите, които са влезли в България.

title: Вечерни новини: 20 ноември

maintext:
От космическия полигон Кейп Канаверал в щата Флорида беше изстрелян най-модерният досега метеорологичен спътник, предаде AP.
© NASA
134.5 млрд. евро
ще бъдат разходите по бюджета за 2017 г., за който са се споразумели правителствата от ЕС и Европейският парламент. Средствата ще бъдат отпускани приоритетно за разкриване на работни места и справяне с мигрантската криза.
Фотограф: Цветелина Белутова
От космическия полигон Кейп Канаверал в щата Флорида беше изстрелян най-модерният досега метеорологичен спътник - част от програма на стойност 11 млрд. долара за революционизиране на прогнозите за времето, предаде AP. Това е първият от серия от четири геостационарни метеорологични спътника ново поколение, способни да следят в почти реално време формирането на бури над американския континент и да правят много по-точни прогнози. Сателитът GOES-P (Геостационарен експлоатационен спътник за наблюдение на околната среда) ще изпраща изображения от развитието на времето и на най-опасните бури с честота от 5 минути до 30 секунди. Апаратът беше изведен в орбита на височина около 30 хил. км от ракета "Атлас 5" на компанията United Launch Alliance, която е съвместна между Lockheed Martin Space Systems и Boeing Defense, Space & Security. По-късно той ще се издигне самостоятелно до геостационарната си орбита на около 35 700 км.Страната е определена като Largely Compliant (в голяма степен съответстващ) в доклада на Глобалния форум за прозрачност и обмен на информация за данъчни цели към Организацията за икономическо сътрудничество и развитие. Това съобщиха от Националната агенция за приходите, цитирани от БТА. Партньорската проверка, в която участваха международни експерти от различни държави, продължи близо година. Според Глобалния форум България има всички процедури и източници, гарантиращи навременното предоставяне на поисканата информация от международните партньори, с които страната има сключени спогодби за избягване на данъчно облагане, при спазване на изискванията за поверителност на данъчната информация.Това може да се случи, ако измененията в закона за изпълнение на наказанията не бъдат приети до 1 декември тази година. Това е срокът, даден на българската държава в пилотното решение "Нешков и други срещу България", постановено от Европейския съд по правата на човека. Дотогава трябваше да бъде въведено вътрешноправно компенсаторно и превантивно средство за защита. Измененията в закона предвиждаха лишените от свобода да имат възможност да искат от съда да бъдат компенсирани за лошите условия, при които са били настанени. Промените бяха приети от правната комисия в парламента миналата седмица, но едва ли ще бъдат гласувани окончателно преди крайния срок.са плановете за следващата година на кмета на София Йорданка Фандъкова. В същото време кметството предлага и увеличаване на средствата за почистване с над 5 млн. лв. Парите щели да дойдат от по-малкото разходи за проучване, проектиране, изграждане и третиране на битовите отпадъци заради чувствителния напредък в това отношение. Планираните средства за осигуряване на дейностите по управление на битовите отпадъци са в размер на 172.8 млн. лв. Кметът посочи, че през последните години градът е по-чист, а боклукът се третира по най-високите европейски стандарти за екология.съобщиха от Министерството на туризма. Отличието се дава от руското издание на списание National Geographic Traveler след допитване сред техните читатели. Целта на изданието е чрез конкурса да се покажат най-добрите туристически направления, които се предлагат в Русия. България заема първо място сред най-предпочитаните дестинации за семейна почивка при руснаците, като изпреварва Хърватия, Гърция, Черна гора и самата Русия, а общо в конкурса са участвали повече от 60 страни.Данните обяви зам.-председателят на агенцията Олег Петков по време на кръгла маса на тема "Превенция и противодействие на рисковете от радикализация и тероризъм", организирана от Софийския форум за сигурност. Нивото на радикализация в страната е ниско, тъй като засяга отделни групи или отделни хора, които не са големи по численост. Тенденцията обаче може и да не се запази, смята Петков. Според него все пак има риск радикализацията да обхване част от нелегалните мигранти, но не се нае да прогнозира кога може да стане това.съобщи пресслужбата на ЕК. Страната ще трябва да отговаря пред Съда на Европейския съюз в Люксембург, задето не е създала единно звено за контакт, което да гарантира задължителния обмен на информация съгласно законодателството на ЕС относно сигурността на документите. Срокът за въвеждането на всички единни звена за контакт беше 20 май 2012 г. Във връзка с това през януари 2014 г. комисията изпрати до българските компетентни органи официално уведомително писмо, а през април 2015 г. — мотивирано становище.


description: Повечето партии няма да го подкрепят. Това е по-добрият вариант предвид популистките предложения от последните дни

title: Бюджетът става жертва на предизборни сметки

maintext:
"Няма как такава голяма промяна на цялата данъчна система да бъде приета набързо", коментира председателят на бюджетната комисия в парламента Менда Стоянова идеята на БСП за прогресивно подоходно облагане
© Надежда Чипева [Капитал]
Без гласуван бюджет държавата ще работи по фискалната рамка от предходната година.
Бурно дебатираният през последните няколко дни проект на бюджет за следващата година най-вероятно няма да мине на първо четене в пленарната зала. Засега заявки, че няма да го подкрепят, са дали БСП, ДПС, АБВ, ултиматум поставиха и патриотите. Предвид увеличаващите се популистки искания за повече разходи и отмяна на плоския данък обаче отхвърлянето на проекта изглежда по-добрият вариант. При подобно развитие държавата ще работи по фискалната рамка от предходната година, като разходите трябва да са не по-големи от размера им за същия период на предходната година. Така се гарантира, че служебния кабинет няма да прави дефицити и да вкара държавата в бюджетна криза.Различните политически сили поставиха различни ултиматуми, за да подкрепят бюджет 2017 г. Патриотичният фронт търси подкрепа за увеличение на минималната пенсия на 300 лв. (при 160 лв. в момента), от АБВ започнаха да говорят за безплатни детски градини, от едното крило в БСП - за диференциран ДДС за детските храни и стоки и за отмяна на плоското подоходно облагане. Загубите за бюджета само от искането на левицата за въвеждане на диференциран данък общ доход и на патриотите за двоен ръст на пенсиите са в размер на 2.7 млрд. лв., стана ясно от думите на финансовия министър в оставка Владислав Горанов."Имам последна молба към вас. Бюджетът на една държава отразява приоритетите на правителството. Популизмът взима страховит връх. Ако много от предложенията, които чух в комисиите, станат факт в този бюджет, искам много ясно да стане, че бюджетът ще губи по 3 млрд. и ще счупите държавата накрая", заяви премиерът Бойко Борисов при гласуването на оставката на правителството му в парламента.След като стана ясно, че идеята за отмяна на плоския данък на БСП няма да срещне подкрепа, председателят на БСП Корнелия Нинова заяви: "Утре ще изтеглим нашите предложения по бюджета за 2017 г. и ще ги реализираме, когато спечелим парламентарни избори и управляваме държавата. Тогава ще си провеждаме тези политики".Най-големите работодателски организации призоваха политическите сили да не изпадат в популизъм и заявиха, че за бизнеса и държавата най-важна е стабилността. "Администрацията да продължи да работи, а не да спира, защото икономиката не може без ежедневната работа на компетентна и надпартийна държавна администрация. Нека да бъде осигурена приемственост във властта, стабилност в управлението, а оттам и в икономиката на страната, поддържането на стабилен икономически климат, така че да бъде съхранена крехката тенденция на икономически подем", се посочва в общо съобщение на КРИБ, БТПП, БСК и АИКБ.


description: Компанията е получила преференции от австрийско държавно летище

title: Ryanair ще трябва да върне 2 млн. евро нереглементирани субсидии

maintext:
© Andrew Yates
През 2014 г. Ryanair плати 10 млн. евро на Франция по същото обвинение.
Ирландският авиопревозвач Ryanair ще трябва да върне 2 млн. евро субсидии, които е получила от австрийско летище, съобщава Financial Times. Наказанието е наложено от Европейската комисия (EK), която е отговорният орган в ЕС по този въпрос, както и по защитата на конкуренцията.Ryanair ще трябва да заплати 2 млн. евро на австрийското правителство. Компанията не е получила директно средства от него, но чрез специални условия по маркетинга на услугите на летището Klagenfurt е получила "неправомерно предимство, което не може да бъде оправдано по законите, регулиращи държавните субсидии", обясняват от EK."Уговорката (между компанията и летището) е намалила оперативните разходи на авиолинията, без да допринесе към целите на общия транспорт", коментират още от институцията в официалното си изявление по случая. Прякото субсидиране на компании в рамките на ЕС е уредено от различни закони, като цяло не се допуска освен в селското стопанство.Rayanair заяви, че ще обжалва решението. От компанията заявиха, че не са съгласни с изводите на комисията. Разкритията на институцията идват 3 години, след като Ryanair спря да използва услугите на австрийското летище, пише FT.Акциите на компанията не реагираха в края на седмицата при обявяването на новината. Точно обратното, емисията поскъпна с 0.43%, като постигна нов дневен връх от 14.08 евро за брой на London Stock Exchange. От началото на годината те са изгубили около 6.33% от стойността си.Дори и да влезе в сила, глобата няма да нанесе особени щети върху финансите на компанията. Към средата на финансовата година за Ryanair в началото на ноември тя отчете 4.1 млрд. евро приходи при скромно повишение от 2% на годишна база. Въпреки това печалбата се покачи със 7% до 1.17 млрд. евро заради по-ниските разходи благодарение на по-евтиното гориво. Това оставя достатъчно за покриване на плащането.Това не е първият път, в който Ryanair бива обвинена в получаване на нерегламентирани субсидии. През 2014 г. компанията трябваше да върне 10 млн. евро на френската държава заради услугите на две от държавните летища. Тогава регулаторът дори съди Франция за същата сума. Все още не става ясно дали правителството на Австрия също ще пострада.ЕК санкционира по същото обвинение като на Ryanair и германските компании Tuilfly и HLX, които са част от групата на туристическата компания TUI. Те ще трябва да платят съответно 1.1 и 9.6 млн. евро на австрийското правителство.


description: Българската стопанска камара (БСК) е подала жалба във ВАС срещу част от Тарифата за държавните такси; Правителството реши да отпусне допълнителни 15.4 млн. лв. към бюджета на Министерството на отбраната; Общини и фирми ще се състезават с проекти за 78 млн. лв. по подмярка 19.2 от селската програма; Правителството реши да обяви конкурс за разрешение за търсене и проучване на нефт и природен газ в "Блок 1-25 Враца-запад; Общо 118 общини от 26 регионални сдружения за управление на отпадъците ще получат 169 млн. лв. от програма "Околна среда"

title: Вечерни новини: 2 ноември

maintext:
Над 1100 вторични труса са били регистрирани в Централна Италия след силното земетресение с магнитуд 6.5 от неделя
© REMO CASILLI
28.3 млн. лв.
допълнително раздаде кабинетът за ремонти. Най-голямата сума от 11.8 млн. лв. е за ремонт на пътя между родопските села Долно Черковище и Голям извор. Други 8.5 млн. лв. са за община Варна за преодоляване на последствията от бедствието в Аспарухово от 2014 г. Останалите отиват при общини за ремонти на пътища и ВИК.
"Направо е ад, трусовете не спират", казва кметът на сринатия град Усита Марко Риналди.
"Всичко е рухнало тук, а онова, което не е рухнало, е нестабилно", казва кметът на населеното място Мауро Фалкучи.
Фотограф: ГЕОРГИ КОЖУХАРОВ
"
Над 1100 вторични труса са били регистрирани в Централна Италия след силното земетресение с магнитуд 6.5 от неделя - най-силният трус, поразил страната от 1980 г. насам, съобщават световните агенции.Големи щети има и в района на Кастеланджело сул Нера.Италианският премиер Матео Ренци посети района и обеща, че правителството ще направи всичко по силите си, за да възстанови населените места. Той обеща и бързо отпускане на помощ за десетките хиляди хора останали без подслон заради трусовете. Над 22 хил. души вече живеят във временни убежища.. Организацията настоява да бъде отменен чл.2, ал.1 от тарифата, с който се определя такса в размер на 0.1% върху цената, по която е таксуван актът или документът. Според камарата с нея са нарушени два конституционни принципа, не е спазен и разходоориентирания подход. Последното е видно от годишните финансови отчети на агенцията - за 2015 г. например приходите й от услуги са 54 млн. лв., а разходите за администрирането им - 16 млн. лева. Жалбата е първата от серия съдебни искове, които БСК стартира срещу противозаконно определяни размери на държавни такси. Според тях има видим административен натиск над бизнеса, като през 2016 г. приходите от такси в държавния бюджет са нараснали с над 11%, а в бюджета за 2017 г. се предвижда нов ръст от 7.6%, което намалява положителния ефект от ниското ниво на корпоративно облагане.. Те ще се използват за осигуряване на летателната годност на самолетите МиГ-29, съобщиха от правителствената пресслужба. Средствата вероятно ще бъдат добавени към вече отделени 30 млн. лв., с които министерството трябваше да поръча чрез търг доставка на 10 нови или отремонтирани двигателя за самолетите МиГ -29. Единствената приета оферта по поръчката се оказа на българската форма "Авиостарт", има уговорка с руската държавна корпорация РСК "МиГ" за производството и ремонта на двигателите. Фирмата обаче предложи значително по-висока цена от почти 43 млн. лв. В крайна сметка министър Николай Ненчев реши да се премине към процедура на пряко договаряне с желанието да се постигнат по-добри условия за цената и за сроковете. Видимо от допълнително отпуснатата сума, първото едва ли е постигнато.. Със средствата ще се финансират дейности, свързани с инвестиции в общинска инфраструктура, развитие на микропредприятия, туризъм и опазване на културното наследство на териториите и други. В сряда премиерът Борисов и министърът на земеделието Десислава Танева връчиха първите 21 споразумения на местните инициативни групи по мярката. По думите на Танева първите споразумения включват 35 общини с близо 500 000 души население. Продължава работата по одобрение на споразуменията и за местните инициативни групи, които предвидиха в стратегиите си многофондово финансиране. Следващият прием по този подход ще бъде отворен февруари - март 2017 г.", допълни тя. По думите й към днешна дата в новия програмен период по ПРСР вече са договорени 9.19% за целия програмен период., разположен на територията на Северозападна България. Блокът е с площ 4886 кв. км. Причината е заявен инвеститорски интерес, съобщи правителствената пресслужба, без да конкретизира от кого. Разрешението за търсене и проучване ще е с петгодишен срок, с право на две продължения от по две години. Предложенията на участниците ще се оценяват според работните програми, средствата за опазване на околната среда, бонусите, обучението и управленските и финансовите възможности на кандидатите. Редом с това кабинетът удължи срока за търсене на нефт и природен газ в "Блок 1-17 Овча могила" между Плевен и Велико Търново по искане на фирма "Проучване и добив на нефт и газ", която извършва дейност там от 2010 г. Титулярят смята, че има няколко позитивни структури, които предполагат натрупвания на нефт и газ в тях.за изграждане на инсталации за компостиране и предварително третиране. Това съобщи екоминистър Ивелина Василева на откриването на новото регионално депо на Разлог, Банско, Белица и Якоруда. Инвестицията в него е 12.8 млн. лв. Обектът не бе довършен в срок и бе на косъм да загуби еврофинансирането си, но бе спасен и довършен с 3.6 млн. лв. от събраните в ПУДООС екотакси и глоби.


description: "Министерският съвет ще продължи да изпълнява функциите си до избирането на ново правителство и ще осигури приемственост в управлението на страната",...

title: Бойко Борисов депозира оставката на правителството

maintext:
© Георги Кожухаров
"Министерският съвет ще продължи да изпълнява функциите си до избирането на ново правителство и ще осигури приемственост в управлението на страната", казва в писмото си до народните представители премиерът, цитиран от правителствената пресслужба. Новината беше съобщена малко след 10.30ч. днес. Премиерът заяви още на пресконференция след приключването на изборния ден вчера, че ще предаде мандата си на президента и няма да опитва да сформира ново правителство преди предсрочни избори.Очаквайте подробности на capital.bg


description: Средствата са по схемата за единно плащане на площ

title: Фермерите ще получат авансово 600 млн. лв. субсидии през декември

maintext:
Част от средствата по схемата за директно плащане на площ ще бъдат преведени на фермерите през декември, а не в края на януари следващата година, каквато е досегашната практика. Това е възможно да се изпълни, след като в сряда правителството реши на свое заседание да увеличи план-сметката на фонд "Земеделие" с близо 600 млн. лв. Плащанията ще бъдат направени заради по-доброто изпълнение на бюджета, който излезе на излишък от 3.4 млрд. лв. към октомври.
Вероятно настоящото решение е свързано с по-доброто изпълнение на бюджета през годината. Финансовият министър в оставка Владислав Горанов вече обяви, че според последните прогнози за цялата 2016 г. ще се реализира лек излишък при планиран дефицит в бюджета. Освен това с изтеглянето на този голям разход ще се даде и възможност за извършването на други бюджетни плащания в началото на следващата година. Парите за земеделските субсидии традиционно се възстановяват от ЕС около март.
Как се разпределят парите
Обявените около 600 млн. лв. базови плащания, които ще се извършват преди Коледа, са част от пакет от 1.3 млрд. лв, който фермерите трябва да получат като директно подпомагане. През януари и февруари към тях ще бъдат изплатени още около 700 млн. лв., най-голямата част от които са по т.нар. зелени плащания. За тях са отделени близо 465 млн. лв. и ще добавят по 12.28 лв. на декар субсидия за производителите, които са покрили определени изисквания за екологични дейности. В началото на 2017 г. трябва да бъдат разпределени и над 109 млн. лв. по т.нар. преразпределително плащане, осигуряващо добавка за първите 300 декара, заявени за подпомагане. Допълнителни средства са предвидени и за фермерите под 40 години, между които по план ще бъдат разпределени 2 млн. лв.
През последните няколко седмици фонд "Земеделие" изплати и голяма част от субсидиите за животновъдите, като се очаква до края на декември подпомагането им да достигне 230 млн. лв., осигурени от националния бюджет. Субсидии очакват още тютюнопроизводителите, като средствата за тях вероятно ще бъдат преведени в началото на следващата година. Годишно над 110 хил. земеделски производители кандидатстват за субсидии по различните схеми за подпомагане.
В предходни години плащанията по тази схема са се осъществявали в края на януари на годината, следваща кампанията по кандидатстване. Така сега фермерите ще получат с около месец предсрочно част от парите си, каквото искане са отправяли към кабинета, стана ясно от думите на земеделския министър. В сряда след заседанието на Министерския съвет Танева обяви, че е имало активна комуникация с неправителствения сектор последния месец. "Тяхното желание да изплатим авансово възможните плащания декември предвид ниските цени на земеделските суровини е напълно обосновано", обясни тя пред журналисти.


description: Мерките предвиждат ранно преструктуриране с цел защита на работните места и подкрепа за растежа

title: ЕК предлага общи правила за фалита на компаниите

maintext:
В ЕС банкрутират по около 200 000 фирми на година
Според Брюксел плановете ще дадат спокойствие на закъсалите бизнеси от кредиторите.
Европейската комисия (ЕК) за първи път представи набор от общи европейски правила, които ще дадат възможност на закъсали компании в ЕС да
Според Брюксел една добре функционираща система за фалита и преструктурирането е ключова за поддържането на растежа и създаването на работни места. Инициативата ще увеличи възможностите за компаниите с финансови трудности да се преструктурират по-рано, за да предотвратят банкрут и да избегнат съкращаването на персонал. След като бъде одобрена от законодателните органи, директивата ще трябва да бъде трансформирана в национален закон във всички страни членки.
Искаме да помогнем на бизнесите да се преструктурират навреме, така че да могат да бъдат спасени работните места, а стойността на предприятието да бъде запазена. Също така искаме да подкрепим предприемачите, които се провалят, за да могат по-бързо да си стъпят отново на краката и да опитат отново, този път по-мъдро",
Еврокомисарят по въпросите на правосъдието, потребителите и равнопоставеността между половете Вера Йоурова допълва: "Всяка година 200 хил. фирми в ЕС фалират, което води до загубата на 1.7 млн. работни места. В много случаи това би могло да бъде избегнато, ако разполагаме с по-ефикасни процедури за несъстоятелност и преструктуриране."
Според плановете на ЕК на предприемачите ще бъде даден втори шанс да започнат отново бизнес чрез пълно освобождаване от дълговете им за период от най-много три години. Компаниите с финансови затруднения ще имат достъп до инструменти за ранно предупреждение, чрез които ще засичат влошаването на бизнес ситуацията и ще извършват по-ранно преструктуриране. Гъвкави рамки за превантивно преструктуриране ще опростят сегашните дълги, сложни и скъпи процедури по несъстоятелност. Където е необходимо, ще се намесват националните съдилища, за да се гарантират интересите на акционерите.
Длъжникът ще може да се възползва от ограничено време от максимум четири месеца, в което "да си поеме дъх" от правоприлагащите действия, за да сътрудничи при воденето на преговорите и при преструктурирането. Несъгласните кредитори и акционери няма да могат да блокират плановете за преструктуриране, но законните им интереси ще бъдат защитени.
Американският член 11
Брюксел
иска
ЕС
да има своя версия на американския член 11, за да може да реализира в най-голяма степен
предприемаческия си потенциал, пише
Financial Times.
Според ЕК нейните планове ще дадат спокойствие на закъсалите бизнеси от кредиторите и ще спрат разрушаването на активите от компании, изправени до стената. "Фалитът не винаги трябва да води до затварянето на фирмите и разпродаването на активите. Ако компанията е жизнеспособна, трябва да й се даде втори шанс",
твърди
з
аместник-председателят на Е
К
Валдис Домбровскис.
Брюксел се опитва да направи така, че законовата система да не бъде толкова сурова към предприемачите на фона на притесненията, че в някои европейски страни е прекалено сложно да се отърсиш от неуспеха и да започнеш нов проект. ЕК отдавна обмисля как Европа може да направи своя версия на американския член 11 – клауза, която премахва "позора" на банкрута и насърчава една по-динамична икономика.
Какво предлага Брюксел
- Силно затруднени финансово предприятия да бъдат безусловно освобождавани от дълговете им за най-много три години
- За този период те ще могат да привлекат инвеститори, да се оздравят и да продължат работа, без да съкращават персонал
- Дружествата с финансови затруднения, особено МСП, ще имат достъп до инструменти за ранно предупреждение, чрез които ще се установява влошаването на бизнес ситуацията и ще се извършва преструктуриране на ранен етап
- Длъжникът ще разполага с ограничено време - най-много 4 месеца от правоприлагащите действия, в което да съдейства при воденето на преговорите и да извърши успешно преструктуриране
- Несъгласните кредитори и акционери, които са малцинство, няма да могат да блокират плановете за преструктуриране, но законните им интереси ще бъдат защитени.
избегнат фалит чрез ранно преструктуриране.Мерките ще гарантират, че дадено предприятие ще получи втори шанс за развитие след фалита. Освен това ще доведат до по-ефективни процедури по несъстоятелност в целия ЕС.заяви първият заместник-председател на ЕК Франс Тимерманс.